CELEX: 32013R0818
Language: el
Date: 2013-08-28 00:00:00
Title: Κανονισμός (ΕΕ) αριθ. 818/2013 της Επιτροπής, της 28ης Αυγούστου 2013 , σχετικά με την τροποποίηση του παραρτήματος III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση εστέρων λιπαρών οξέων με σακχαρόζη (E 473) σε αρωματικές ύλες για διαυγή αρωματισμένα ποτά με βάση το νερό  Κείμενο που παρουσιάζει ενδιαφέρον για τον ΕΟΧ

29.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 230/12
            
         ΚΑΝΟΝΙΣΜΌΣ (ΕΕ) αριθ. 818/2013 ΤΗΣ ΕΠΙΤΡΟΠΉΣ
   της 28ης Αυγούστου 2013
   σχετικά με την τροποποίηση του παραρτήματος III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση εστέρων λιπαρών οξέων με σακχαρόζη (E 473) σε αρωματικές ύλες για διαυγή αρωματισμένα ποτά με βάση το νερό
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3 και το άρθρο 30 παράγραφος 5,
   Εκτιμώντας τα ακόλουθα:
   
               (1)
            
            
               Το παράρτημα ΙΙΙ του κανονισμού (ΕΚ) αριθ. 1333/2008 θεσπίζει ενωσιακό κατάλογο προσθέτων τροφίμων που εγκρίνονται για χρήση σε αρωματικές ύλες τροφίμων και καθορίζει τους όρους χρήσης τους.
            
         
               (2)
            
            
               Ο εν λόγω κατάλογος μπορεί να τροποποιηθεί σύμφωνα με τη διαδικασία που αναφέρεται στον κανονισμό (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (2).
            
         
               (3)
            
            
               Σύμφωνα με το άρθρο 3 παράγραφος 1 του κανονισμού (ΕΚ) αριθ. 1331/2008, ο ενωσιακός κατάλογος προσθέτων τροφίμων είναι δυνατόν να επικαιροποιείται είτε με πρωτοβουλία της Επιτροπής είτε κατόπιν αίτησης.
            
         
               (4)
            
            
               Στις 20 Αυγούστου 2008 υποβλήθηκε αίτηση έγκρισης για τη χρήση εστέρων λιπαρών οξέων με σακχαρόζη (E 473) ως γαλακτοματοποιητών σε αρωματικές ύλες· η αίτηση αυτή διαβιβάστηκε στα κράτη μέλη.
            
         
               (5)
            
            
               Οι γαλακτοματοποιητές είναι αναγκαίοι για τη σταθεροποίηση των λιπαρών αρωματικών υλών, όταν αυτές προστίθενται σε ποτά με βάση το νερό. Χωρίς την προσθήκη γαλακτοματοποιητή, η λιπαρή αρωματική ύλη δεν θα ήταν διαλυτή και θα εμφανιζόταν στην επιφάνεια των ποτών ως ελαιώδης δακτύλιος. Αυτό εμποδίζει την ομοιογενή διασπορά της αρωματικής ύλης μέσα στο ποτό και αυξάνει την έκθεσή της στο οξυγόνο, γεγονός που έχει ως αποτέλεσμα μειωμένη οργανοληπτική αποδοχή. Επιπλέον, καθιστά την ανάπτυξη διαυγών ποτών εξαιρετικά δύσκολη. Αυτά τα προβλήματα μπορούν να αντιμετωπιστούν σε έναν βαθμό με τη χρήση ελαίων έκπλυσης· ωστόσο, τα έλαια αυτά έχουν μειωμένη οργανοληπτική αποδοχή. Η χρήση εστέρων λιπαρών οξέων με σακχαρόζη καθιστά εφικτή τη σύνθεση διαυγών ποτών με βελτιωμένη λειτουργικότητα της προστιθέμενης αρωματικής ύλης.
            
         
               (6)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1331/2008, η Επιτροπή ζητά τη γνώμη της Ευρωπαϊκής Αρχής για την Ασφάλεια των Τροφίμων (EFSA) με σκοπό την επικαιροποίηση του ενωσιακού καταλόγου για τα πρόσθετα τροφίμων που ορίζεται στο παράρτημα III του κανονισμού (ΕΚ) αριθ. 1333/2008.
            
         
               (7)
            
            
               Η EFSA εξέδωσε γνώμη για τους εστέρες λιπαρών οξέων με σακχαρόζη (E 473) και όρισε την αποδεκτή ημερήσια πρόσληψη (ΑΗΠ) στα 40 mg/kg bw/ημέρα (3). Η έκθεση σε εστέρες λιπαρών οξέων με σακχαρόζη που είναι αποτέλεσμα της επιπλέον προτεινόμενης χρήσης σε διαυγή αρωματισμένα αναψυκτικά αντιπροσωπεύει ποσοστό μικρότερο από το 0,1 % της ΑΗΠ (4). Δεδομένου ότι η έκθεση λόγω της επιπλέον χρήσης των εν λόγω προσθέτων είναι αμελητέα σε σύγκριση με την ΑΗΠ, αυτή η επιπλέον χρήση των εστέρων λιπαρών οξέων με σακχαρόζη (E 473) δεν θεωρείται πιθανόν να έχει επιπτώσεις στην ανθρώπινη υγεία.
            
         
               (8)
            
            
               Ως εκ τούτου, κρίνεται σκόπιμο να εγκριθεί η χρήση εστέρων λιπαρών οξέων με σακχαρόζη (E 473) ως προσθέτου τροφίμων σε αρωματικές ύλες για διαυγή αρωματισμένα ποτά με βάση το νερό.
            
         
               (9)
            
            
               Επομένως, το παράρτημα III του κανονισμού (ΕΚ) αριθ. 1333/2008 θα πρέπει να τροποποιηθεί ανάλογα.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Αυγούστου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 354 της 31.12.2008, σ. 16.
   
      (2)  ΕΕ L 354 της 31.12.2008, σ. 1.
   
      (3)  EFSA Journal (2004) 106, σ. 1-24.
   
      (4)  EFSA Journal 2012· 10(5):2658.
   
      ΠΑΡΑΡΤΗΜΑ
      Στο παράρτημα III μέρος 4 του κανονισμού (ΕΕ) αριθ. 1333/2008, παρεμβάλλεται η ακόλουθη εγγραφή μετά την εγγραφή για το πρόσθετο τροφίμων Ε 459:
      
         
                     «E 473
                  
                  
                     Εστέρες λιπαρών οξέων με σακχαρόζη
                  
                  
                     Αρωματικές ύλες για διαυγή αρωματισμένα ποτά με βάση το νερό που ανήκουν στην κατηγορία 14.1.4
                  
                  
                     15 000 mg/kg σε αρωματικές ύλες, 30 mg/l στο τελικό τρόφιμο»